CELEX: C2004/179/34
Language: da
Date: 2004-07-10 00:00:00
Title: Sag T-176/04: Sag anlagt den 13. maj 2004 af Luigi Marcuccio mod Kommissionen for De Europæiske Fællesskaber

10.7.2004   
            
            
               DA
            
            
               Den Europæiske Unions Tidende
            
            
               C 179/17
            
         Sag anlagt den 13. maj 2004 af Luigi Marcuccio mod Kommissionen for De Europæiske Fællesskaber
   (Sag T-176/04)
   (2004/C 179/34)
   Processprog: italiensk
   Ved De Europæiske Fællesskabers Ret i Første Instans er der den 13. maj 2004 anlagt sag mod Kommissionen for De Europæiske Fællesskaber af Luigi Marcuccio ved avvocato Alessandro Distante.
   Sagsøgeren har nedlagt følgende påstande:
   
               —
            
            
               Ansættelsesmyndighedens afgørelse, hvorved anmodningen blev afslået, annulleres
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Denne sag er anlagt i anledning af, at sagsøgeren den 1. april 2003 til Kommissionen fremsatte en anmodning, der omfatter følgende punkter: (a) Hvis den lægeerklæring, som Dr. M.P. Simonnet udfærdigede efter en lægeundersøgelse, som fandt sted i dennes hjem den 20. juni 2002, eksisterer, ønsker [sagsøgeren] tilsendt en bekræftet genpart af denne, alternativt sendes en sådan genpart til en af sagsøgeren udpeget læge. I sidstnævnte tilfælde orienteres sagsøgeren ved anbefalet skrivelse om, at genparten er fremsendt til lægen. (b) Hvis lægeerklæringen ikke findes, orienteres sagsøgeren ved anbefalet skrivelse herom. (c) Skulle der foreligge hindringer for at efterkomme anmodningerne i punkt (a) og (b), orienteres sagsøgeren ved anbefalet skrivelse om disse hindringer.
   Efter ansættelsesmyndighedens stiltiende afvisning af denne anmodning anlagde sagsøgeren denne sag.
   Sagsøgeren har til støtte for sine påstande fremført følgende anbringender:
   Tilsidesættelse af gældende lovregler, idet en tjenestemand har ret til at få adgang til alle de oplysninger, som vedrører ham, og som sagsøgtes medarbejdere har nedfældet under udøvelse af deres opgaver, og som de er i besiddelse af, og dermed også lægeerklæringen.
   Tilsidesættelse af sagsøgerens ret til sundhed og fysisk og psykisk integritet og af fællesskabsinstitutionernes forpligtelse til at tage hensyn til sagsøgerens velbefindende.
   Tilsidesættelse af begrundelsespligten i medfør af tjenestemandsvedtægtens artikel 25.
   Tilsidesættelse af omsorgspligten, for så vidt som sagsøgte ikke har taget det mindste hensyn til sagsøgerens interesse i at få kendskab til indholdet af lægeerklæringen, eller endnu mindre til hans interesse i, at den af ham udpegede læge får kendskab hertil, og denne omstændighed skal også ses i lyset af, at det er uklart, hvis interesser — hvis nogen overhovedet — sagsøgte har villet beskytte ved at afvise anmodningen og sagsøgerens klage.